№1-440/2015

Ү К І М

 Қазақстан Республикасы атынан

26 тамыз 2015 жыл Қызылорда қаласы

Қызылорда облысы, Қызылорда қаласының № 2 соты құрамында төрағалық етуші судья Д.Алиев, сот отырысының хатшысы Г.Нарикбаева, мемлекеттік айыптаушы ретінде Қызылорда қаласы прокурорының аға көмекшісі А.Абдыкаримовтың, сотталушы Т.Әйімбетовтың қатысуымен, оның қорғаушысы Р.Алпысбаеваның, Қызылорда қаласының № 2 сотының сот отырысы залында, өзінің ашық басты сот талқылауында, сотталушы:

Әйімбетов Талғат Шәдітөреұлы- 13.02.1993 жылы Қызылорда қаласында туылған, ұлты қазақ, Қазақстан Республикасының азаматы, бойдақ, орта білімді, жұмыссыз, бұрын сотты болмаған, Қызылорда облысы, Сырдария ауданы, Айдарлы ауылы, А.Құнанбаев көшесі № 10/1 үй тұрғыны, айыптау актісінің көшірмесін 11.08.2015 жылы алған,

Қазақстан Республикасы ҚК-нің 101-бабының 1-бөлігіндегі айыпталған қылмыстық ісін қарап, соттың

 А Н Ы Қ Т А Ғ А Н Ы:

Сотталушы Әйімбетов Талғат Шәдітөреұлы жәбірленушінің қорлауынан, жүйелі түрдегі құқыққа қайшы әрекеттерінен туындаған қатты жан күйзелісі (аффект) жағдайында адам өлтіріп, қылмыс жасаған.

Атап айтқанда Әйімбетов Талғат Шәдітөреұлы 2015 жылдың маусым айының 10-күні туған ағасы Есімқұл Жантөре Шадитөреұлының Қызылорда қаласы, Тасбөгет кенті, Сабалақ саяжайы, Арман баубақшасы №2 көшедегі үйіне жолдас баласы Мәдібеков Бағылан Сәрсенбекұлы екеуі сарай соғу үшін кесек құюға көмек беруге келіп, екеуі күнделікті кесек құйып көмек беріп жүрген.

 Осыдан кейін 2015 жылдың маусым айының 24 күні Т.Әйімбетовтың үлкен туған ағасы Ж.Есемқұлов өзінің әке шешесінің үйіне Сырдария ауданы, Айдарлы ауылына өз шаруаларымен кеткен кезде, үйінде өзінің әйелі және бала шағасы және көмекке келген Т.Әймбетов пен Б.Мәдібековтер қалған.

 Сөйтіп, Т.Әйімбетов пен Б.Мәдібековтер күнделікті өздерінің жұмыстарын істеп, 2015 жылдың 25 маусым күні кешкі астарын ішіп үйдің сыртына төсек салып демалып жатқан.

 Содан кейін Т.Әйімбетов түнгі сағат 00:10 шамасында өзінің жатқан жерінің басжағында біреу кіші дәрет сындырып жатқанын сезіп орнынан тұрған сәтінде өзінің туған ағасы Есемкулов Малик Шадитуреевич екенін көріп сонғыға «аға жатып демалсаңызшы»-деп, айтқан сәтінде М.Есемкулов «сен кімсің маған демал дейтін»-деп, айтып, Т.Әйімбетовтың бетінің тұсынан бірнеше мәрте ұрып-соққан.

 Осыдан кейін, Т.Әйімбетов өзінің ағасы М.Есемкулов қолына ағаш алып ұрып-соғып жатқан сәтінде сол маңда ұйқтап жатқан Б.Мәдібеков орнынан тұрып сонғыларды ажыратып қойындар деген кезде, Т.Әйімбетов өзінің денесіне соққылар қатты батқасын үйдің ішіне қарай қашып кіріп ауызғы бөлмеде стол үстіде тұрған пышақты алып, ағасы М.Есемкуловтың ұрған іс әрекетіне және осыған дейін үнемі ұрып соғып қорлаған сәттері есіне түсіп, кенеттен туындаған қатты жан күйзелісі (аффект) жағдайында ағасы М.Есемкуловқа қолындағы пышақпен сонғының он-сол кеуде тұсынан, сол бұғана тұсынан және мойнының алдынғы бетінен, іш тұсынан соққылар беріп, М.Есенкуловты аффект жағдайында кісі өлтірген.

 Нәтижесінде М.Есенкулов өзінің денесінің бес жерінен тесіп өткен жарақаттардан сол жерде қаза тапқан.

 Қылмыстық іс бойынша тағайындалған амбулаториялық кешенді сот-психолого-психиатриялық сараптаманың №235 санды қортындысы бойынша күдікті Т.Әйімбетов оқиға болған кезде физиологиялық аффект жағдайында болғаның бекіткен.

Сөйтіп, сотталушы Т.Әйімбетов Қазақстан Республикасы ҚК-нің 101-бабының 1-бөлігінде көрсетілген қылмысты жасаған.

Сотталушы Әйімбетов Талғат Шәдітөреұлы басты сот талқылауында жасаған қылмысын толығымен мойындап, істеген әрекетіне шын жүректен өкінетінін білдіріп, өзі жолдас баласы Мәдібеков Бағылан Сәрсенбекұлы екеуі сарай соғу үшін кесек құюға ағасына көмек беруге келіп, екеуі күнделікті кесек құйып көмек беріп жүрген.

 Осыдан кейін, түнгі сағат 00:10 шамасында өзінің жатқан жерінің басжағында біреу кіші дәрет сындырып жатқанын сезіп орнынан тұрған сәтінде өзінің туған ағасы Есімкұлов Малик Шәдітөреұлы екенін көріп сонғыға «аға жатып демалсаңызшы»-деп, айтқан сәтінде Малик «сен кімсің маған демал дейтін»-деп, өзінің бетінің тұсынан бірнеше мәрте ұрып-соққанын.

 Осыдан кейін, ағасы М.Есемкулов қолына ағаш алып ұрып-соғып жатқан сәтінде үйдің ішіне қарай қашып кіріп ауызғы бөлмеде стол үстіде тұрған пышақты алып, ағасын ұрғанын, оны қалай ұрғаны сінде қалмағанын, барлық туыстарынан кешірім сұрап, бас бостандығынан айырмайтын жаза қолдануды сұрады.

Жәбірленуші өкілі Ж.Есімқұл сотта берген жауабында, өздерінің 5 ағайынды екненін, өзі үйдің үлкені болатынын, қайтыс болған Малик өзінен кейінгі ұл бала, Талғат үйдің кенже баласы болатынын, өзі жанұясымен бірге бөлек тұратынын. Малик пен Талгат әке шешесімен үйінде тұратынын, Малик өзі Қызылорда қаласында жұмыс жасағандықтан өз үйінде жатып қатынайтынын. 2015 жылдың маусым айының бас жағында інісі Талғат өзінің жолдас баласы Бағылан екеуі кесек құюға көмекке үйіне келіп, 25.06.2015 жылы мен өзі әке-шешесінің үйіне яғни Сырдария ауданы, Айдарлы ауылына егістікке көмек беруге кеткен уақытта үйде інім Талғат әйелі бала шағасы қалғанын, содан мен түнгі сағат 00:30 шамасында көршісі Ғалым ұялы телефон арқылы хабарласып өзіне дереу қаладағы үйіңе келші бір жағдай болып қалды деп, өзі Қызылорда қаласы, Сабалақ саяжайдағы өзімнің үйіне келген уақытта інісі Маликтің қаза болғанын білгенін, яғни өз ара төбелесіп Талғат пышақтап алғанын білгенін, өзінің інісі Т.Әйімбетовке кешірім беретінін және оған қатысты қоғамнан оқшауламайтын жаза қолдануды сұрады.

Басты сот талқылауында куә А.Едыгеев төмендегіні көрсетті, 2015 жылдың маусым айының 25-нен 26-на қараған түні өз үйінде жатқан уақытта сағат 00:15 шамасында үйдің сыртында яғни көршісі Жантөренің есік алдында төбелесіп жатқан дауыстар естілді. Содан не жағдай болып жатқанын білу үшін сыртқа шығып Жантөренің үйіне қарай барғанын, сол кезде Жантөренің есігінің алдында кесек құйып көмек беріп жүрген Бағлан есімді жігітті көріп, одан не жағдай болып қалғанын сұрап жатқан кезде, көше бет жақтан Талғат келе жатты, қолында пышақ бар екенін көріп оның ашуын басу үшін, ашуланба пышағыңды таста деп жарыққа есік алдына келіп, сол жерде қолы қанап тұрғанын көріп, артынан құшақтап жүр қолыңың қанын тоқтатайық деп айтып Талғаттан Малик қайда деген уақытта Малик көше бет жақта деп айтқанын, содан Бағылан екеуі Малике қарай барып ұялы телефонның жарығымен оның қансырап жатқанын көріп дереу жедел жәрдем шақыртқандарын және артынша полиция қызметкерлері келгенін сотта көрсеткен.

Басты сот талқылауында куә Б. Мәдібеков өз жауабында төмендегіні көрсетті, яғни 2015 жылдың маусым айының 25-нен 26-на қараған түні жолдас баласы Т:Әйімбетов екеуі кешкілік кесек құятын ұрынды тазалап, кесек жинап кешкі астарын ішіп Жантөренің үйінің ауласында далада жатып демалғандарын. Содан Талғат екеуі ұйқтап жатқан уақытта Талғаттың ағасы Малик арақ ішкен мас күйінде келіп Талғатқа тиісіп жатқан уақытта өзі оянып кеткенін. Содан Талғат пен Маликтің арасында төбелес басталған уақытта араға түсіп, Малик Талғатты бірнеше мәрте ұрып оны масақананың ағашымен артынан ұрып қуған уақытта Талғат үйге қарай қашып үй ішіне кіріп кетті. Малик үйдің ауызғы бөлмесіне барып Талғатқа есікті аш - деп айқалап жатты сол кезде есік ашылып кетіп Талғат пен Маликтің арасында тағыда төбелес басталып кетті.

Олар екеуі алысып үйдің көше жақ бетіне қаранғыға қарай жүгірді арттарынан бара жатқан кезде Талғат пен Маликтің женгесі киіз үй ішінен шығып өзіне не болып жатыр деп сұрап, сол кезде көрші Арыстанбек шығып, Талғат өзі кері үйге қарай келген кезде оның қолынан пышақты көріп Талғатқа женгесі, көрші Арыстанбек үшеуі ашуыңды бас қолыңдағы пышақты таста деп оның ашуын басып, қолы қанап тұрғасын оның қолын жуғанын, содан сол жерде Маликтің жанына барып ұялы телефонның жарығымен көрген уақытта Маликтің бет-әлпеті қанға былғанып жатқасын дереу жедел жәрдем шақыртып, әрі қарай полиция қызметкерлері келгенін сотта көрсеткен.

Сотталушы Т.Әйімбетовтың қылмысы өзінің қылмыстық әрекеттерін толық мойындап берген жауаптарымен қатар, жәбірленуші өкілі Ж.Есімқұлдың және куәлер А.Едігеевтың, Б.Мәдібековтың жауаптарымен, іс бойынша тағайындалған 305 санды сот-медициналық, 14.07.2015 жылғы 235 санды кешенді сот-психолого психиатриялық сараптама қорытындылырымен және іс құжаттарымен толық дәлелденіп бекітіледі.

Сот, сотталушы Т.Әйімбетовтың жүйелі түрдегі құқыққа қайшы әрекеттерінен туындаған қатты жан күйзелісі (аффект) жағдайында адам өлтіріген іс-әрекеті ҚК-нің 101 бабының 1 бөлігімен дұрыс сараланған деп санайды.

Сотталушы Т.Әйімбетовтың қылмыстық әрекеті ҚК-нің 11 бабының 3 бөлігінің талабына сай орташа ауырлық қылмыстар санатына жатады.

Сотталушымен мен жәбірленуші өзара татуласқанымен Қазақстан Республикасы ҚК-нің 68 бабын қолдануға негіз жоқ.

Сотталушының қылмыстық жауаптылығы мен жазасын жеңілдететін мән-жайларға ҚР ҚК-нің 53-бабына сай, қылмыстық әрекетіне шын жүректен өкінетінін жатады, ал ҚР ҚК-нің 54-бабына сай, жауаптылығы мен жазасын ауырлататын мән-жайлардың жоқтығы ескерілуге жатады. ҚР Жоғарғы Сотының «Қылмыстық жаза тағайындаған кезде соттардың заңдылықты сақтауы туралы» 30.04.1999 жылғы №1-Нормативтік қаулысының 6-бөлігінде, егер адамды кінәлi деп таныған заң санкциясында жазаның әр түрлi (баламалары) көрсетiлген болса, онда соттар ҚК-нің 52-бабының екiншi бөлiгiне сәйкес жасалған қылмыс үшiн көрсетiлген жазаның неғұрлым ауыр түрi тек, егер оның жеңiл түрi жазалау мақсатын қамтамасыз ете алмаса немесе жазаның ең ауыр түрiн тағайындау заңда арнайы көзделсе ғана тағайындалатынын ескере отырып, соттар олардың арасындағы неғұрлым жеңілірек жазаны тағайындау туралы мәселенi талқылауы және үкiмде қабылданған шешiмдi дәлелдеуi тиiс деп көрсетілген.

Сондықтан, сот сотталушы Т.Әйімбетовтың жауаптылығын жеңілдететін мән-жайларын, ауырлататын мән-жайлардың жоқтығын, жасаған қылмысының сипаты мен қоғамдық қауіптілік дәрежесін, жаза тән азабын шектеуді немесе адамның қадір-қасиетін қорлауды мақсат етпейтінін, жазаның бұл түрі оның түзелуіне және жаңа қылмыстардың алдын алу үшін қажетті және жеткілікті, жазаның мақсатына жетуді қамтамасыз ете алады деп ескеріп, сотталушыға қылмыс жасады деп айыпталып отырған ҚК-нің бабының тиісті бөлігінде көзделген баламалы жазалардан бас бостандығынан шектеу жазасын тағайындауға толық негіз бар деп санайды.

 Жоғарыдағылардың негізінде және Қазақстан Республикасының ҚПК-нің 387-390, 392-393, 395-398, 401-402 -баптарын басшылыққа алып,- сот

Ү К І М Е Т Т І:

Сотталушы Әйімбетов Талғат Шәдітөреұлын Қазақстан Республикасы ҚК-нің 101 бабының 1 бөлігімен кінәлі деп танып, оған 3 (үш) жылға бас бостандығын шектеу жазасы тағайындалсын.

Сотталушы Т.Әйімбетовке 3 (үш) жылға пробациялық бақылау орнатылып, оның тәртібін бақылау Қызылорда қалалық пробация қызметіне жүктелсін.

Сотталушы Т.Әйімбетовке мамандандырылған органға хабарламай тұрақты тұратын жерін өзгертпеу, жұмыстан немесе оқудан бос уақытта тұрғылықты жерінен кетпеу міндеттері жүктелсін.

Сотталушы Т.Әйімбетовке жергілікті атқарушы органдар айқындайтын орындарда, бірақ жылына екі жүз қырық сағаттан аспайтын мәжбүрлі еңбекке тартылсын.

Сотталушы Т.Әйімбетовке жазаны өтеуден қасақана жалтарған жағдайда, бас бостандығын шектеудің өтелмеген мерзімі нақ сол мерзімге бас бостандығынан айыру жазасына ауыстырылатындығы түсіндірілсін.

Т.Әйімбетовке күзетпен ұстау түріндегі қолданылған бұлтартпау шарасы өзгертіп, сотталушы дереу сот залынан босатылсын.

 Үкімге наразы жағы осы сот арқылы үкім жария етілген күннен бастап 15 (он бес) тәулік ішінде Қызылорда облыстық сотының қылмыстық істер жөніндегі апелляциялық сот алқасына апелляциялық шағым немесе наразылық келтіруге құқылы.

Төрағалық етуші судья Д.И.Алиев

Көшірмесі дұрыс, судья Д.И.Алиев